19 



Ispaladsers Sider. Der var et mægtigt og vildt Liv omkring én, 

 Liv i den døde, iskolde Natur. Tænderne klaprede i Munden 

 paa os alle, og den eneste Grønlænderinde, jeg havde med, sad 

 sammenkrøben i Bunden af Baaden rystende af Angst og 

 med Hovedet begravet i Skjødet for ikke at se ud paa de 

 vrede Elementer omkring os. — Kajakmanden, jeg havde med, 

 blev ofte helt skjult for os af Bølger og Dønning; ofte saa 

 man kun hans Hue, saa at det saa ud, som om denne alene 

 svømmede paa Vandet. Han havde Helpels paa af Vandskind 

 og sad derfor som om han var en Del af Kajaken og forstod 

 beundringsværdigt at manøvrere med Aaren mod de i Forhold 

 til ham mægtige Bølger. Snart red han som en Maage ovenpaa 

 Bølgekammen, snart saa det ud, som om han var bleven op- 

 slugt og begravet i det vaade Element. Vinden peb os om 

 Ørene, og Vandsprøjt stod ind over Baaden. Det var en frisk 

 Sejltur men saa kold, at jeg næsten fryser, naar jeg tænker 

 derpaa. 



Da vi havde passeret Næsset Syd for Frederiksdal og vare 

 komne ind i Løbet imellem dette og den store Klippeø Nunar- 

 suak i Læ af Frederiksdal-Landet, bedredes Forholdene, men 

 ved Nordøstspidsen af Nunarsuak stod saa voldsomme Kaste- 

 vinde ud fra Fjældkløften paa Frederiksdal-Landet , at tætte 

 Skyer af Vandstøv joge afsted hen over Vandfladen. Vi maatte 

 derfor, hvor nødigt jeg end vilde, allerede Kl. 9V2 Formiddag 

 opsøge os en nogenlunde brugbar Havn paa Nunarsuak, 

 gaa i Land og opslaa vore Telte for at afvente roligere Vind- 

 forhold, idet vi dog tvivlede stærkt om, at det skulde blive os 

 muligt at naae Pamiagdluk denne Dag. — Kl. 4V2 Efterm. havde 

 Vinden imidlertid næsten lagt sig, saa at vi kunde fortsætte vor 

 Vej ved Hjælp af Aarerne, og efter et Par Timers Forløb vare 

 vi ved Pamiagdluk, netop som en Føhnstorm med stærk Regn 

 brød løs. Vare vi tagne en Time senere afsted fra vor Telt- 

 plads paa Nunarsuak , vilde endnu flere Dage være hengaaede 

 før vi havde naaet Pamiagdluk ; thi nu og i de følgende 



2* 



